વર્ષ 2007માં મક્કા મસ્જિદ બ્લાસ્ટ કેસમાં NIA કોર્ટે પૂરાવાના અભાવે અસીમાનંદ સહિતના તમામ આરોપીઓને નિર્દોષ જાહેર કર્યા હતા. વિપક્ષે NIA પર ખોટી તપાસ અને યોગ્ય રીતે કાર્યવાહી નહી કરવાના આક્ષેપો લગાવ્યા હતા. આ સંદર્ભમાં વિવાદીત ટિપ્પણી કરી સમાચારમાં રહેતા જાવેદ અખ્તરે ફરી એકવાર પ્રતિક્રિયા આપી હતી. અને તેને લઈને રાજકારણ ગરમાયું છે. જાવેદ અખ્તરે ટ્વીટ કરીને કહ્યું છે કે, મિશન પૂર્ણ થયું! મક્કા મસ્જિદ કેસમાં ભવ્ય સફળતા માટે NIAને મારી શુભેચ્છા, હવે તેમની પાસે આંતરધાર્મિક લગ્નોની તપાસ કરવાનો સમય હશે.